गायब फाइल का लड़ाकू विमान सौदे पर असर नहीं : एंटनी  
एंटनी ने कहा कि हाल में एक फाइल के गुम हो जाने से वायु सेना द्वारा 126 लड़ाकू विमान खरीदने के लिए जारी की गई निविदा प्रक्रिया पर असर नहीं पड़ेगा।
रक्षा मंत्री एके एंटनी ने सोमवार को कहा कि हाल में एक फाइल के गुम हो जाने से वायु सेना द्वारा 126 लड़ाकू विमान खरीदने के लिए जारी की गई निविदा प्रक्रिया पर असर नहीं पड़ेगा, क्योंकि फाइल के गुम होने से सौदे की गोपनीयता पर कोई असर नहीं पड़ा है।  दिसम्बर के आखिरी सप्ताह में इस सौदे का एक फाइल गुम हो गया था, जो बाद में खेल गांव में सड़क के किनारे पाया गया। इसमें विमानों की आपूर्ति करने के लिए छह प्रतिस्पद्र्धी विमान निर्माता कम्पनियों के सौदे से सम्बंधित विवरण थे।  एंटनी ने संवाददाताओं से कहा कि इस मामले की जांच कराए जाने पर पता चला कि मध्यम बहुउद्देश्यीय लड़ाकू विमान के गोपनीय दस्तावेज से कोई भी गोपनीय सूचना लीक नहीं हुई है, इसलिए 126 लड़ाकू जेट विमानों की खरीददारी की प्रक्रिया जारी रहेगी।